Efter kortvarig dialog med Knud Winckelmann skriver jeg nu her angående den artikel, jeg har forsøgt at lægge op om PointShop. Jeg har læst diskussionen om sletningen igennem, og jeg kan herefter som sådan godt følge beslutningen om at slette artiklen i dens daværende form, da den ikke var dokumenteret godt nok! Dog er jeg ikke enig i, at artiklen ikke har encyklopædisk værdi eller notabilitet. Et koncept med 7 millioner europæiske brugere (700.000 i DK) i 10 lande, vil jeg bestemt mene har interesse for den brede befolkning - det ligger jo ganske meget op af artikler som eksempelvis "Just-Eat", "Dating.dk" og "Bold.dk", som I på nuværende tidspunkt har liggende på wikipedia.
Jeg har derfor gennemarbejdet artiklen og dokumenteret den væsentligt bedre. Jeg vil ikke bare kræve, at den lægges online med det samme, eftersom en beslutning er taget. Jeg vil dog bede om, at I I vil kigge mit nye forslag igennem og genoverveje beslutningen.
 Din sammenligning er med artiklerne Just-Eat, dating.dk og bold.dk er i mine øjne ikke er helt passende, da Pointshop ikke er indenfor samme type branchesegment og har slet ikke haft samme omfattende omtale i medierne som de tre førnævnte sider. Men du kunne jo lægge ud med at præsentere nogle kilder/dokumentation, som ikke stammer fra (moder)selskabets egne hjemmesider eller pressemeddelelser, allerede nu? Et af de få regulære portrætter, jeg selv kan finde af websiden/virksomheden, kommer fra en artikel i Nordjyske Erhvervsliv den 13.12.2011 (side 8-9) foruden en sponsorpræsentation hos AaB Håndbold fra 09.04.2008 og et portræt af ejeren hos mm.dk fra 23.05.2011, hvorimod den negative udsendelse i DR1s forbrugerprogram Kontant den 16.11.2010, Forbrugerombudsmandens kritik, Ekstra Bladets artikler (fra den 16.11.2010 og 17.11.2010) og Pointshops meget utilfredse kunder fylder endda rigtig meget i presseomtalen og i Googles søgeresultater. — 3. jan 2012, 22:02 (CET)
 Jeg synes ellers nok, at PointShop er i samme kategori som ovenstående - måske ikke samme branchesegment, men da en af begrundelserne for sletningen var, at "wikipedia ikke var en samling af diverse hjemmesider" fandt jeg det relevant at sammenligne med disse. Jeg mener ikke, at disse 4 hører under "diverse hjemmesider". Korrekt, at PointShop måske ikke har været lige så meget i medierne, som de andre - dette betyder dog ikke nødvendigvis, at de er mindre relevante at have på wikipedia. Her er desuden lige et par medieomtaler mere, som er fundet ved en hurtig google-søgning: Radio-indslag fra P4 Bornholm og Artikel fra Bornholm.nu. Virksomheden beskæftiger blandt andet også 30 medarbejdere, hvilket også må fortælle lidt om dens størrelse. Der er også meget negativ omtale, korrekt, men gør dette et site mindre relevant? Denne periode med negativ omtale i DR Kontant var netop også inkluderet i min artikel - med kilder (endnu flere i den nye udgave). Der er også mange negative kunder på nettet, hvilket er uundgåeligt for så stor en virksomhed - på Trustpilot.dk ligger PointShop.dk nr. 5 på listen over "online services" (bl.a. foran dating.dk og bold.dk), hvorfor der bestemt også må siges at være glade kunder derude. 5. jan 2012, 19:17 (CET)
